CELEX: 62022CN0202
Language: mt
Date: 2022-03-15 00:00:00
Title: Kawża C-202/22: Talba għal deċiżjoni preliminari mressqa mit-Tribunal Judicial da Comarca do Porto Juízo Local Cível da Maia (il-Portugall) fil-15 ta’ Marzu 2022 – WH, NX vs TAP – Transportes Aéreos Portugueses, SGPS, SA

27.6.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 244/16
            
         
      Talba għal deċiżjoni preliminari mressqa mit-Tribunal Judicial da Comarca do Porto Juízo Local Cível da Maia (il-Portugall) fil-15 ta’ Marzu 2022 – WH, NX vs TAP – Transportes Aéreos Portugueses, SGPS, SA
      (Kawża C-202/22)
      (2022/C 244/20)
      Lingwa tal-kawża: il-Portugiż
      
         Qorti tar-rinviju
      
      Tribunal Judicial da Comarca do Porto Juízo Local Cível da Maia
      
         Partijiet fil-kawża prinċipali
      
      
         Rikorrenti: WH, NX
      
         Konvenut: TAP – Transportes Aéreos Portugueses, SGPS, SA
      
         Domandi preliminari
      
      
                  1)
               
               
                  Fid-dawl tal-Artikoli 5(1)(ċ), 6(1), 7(1) u 8(1)(b) tar-Regolament (KE) Nru 261/2004 tal-Parlament Ewropew u tal-Kunsill tal-11 ta’ Frar 2004 li jistabbilixxi regoli komuni dwar il-kumpens u l-assistenza għal passiġġieri fil-każ li ma jitħallewx jitilgħu u ta’ kanċellazzjoni jew dewmien twil ta’ titjiriet, u li li jħassar ir-Regolament (KEE) Nru 295/91 (1), id-dewmien twil fit-trasport bix-xarabank lejn id-destinazzjoni finali ipprovdut mit-trasportatur tal-ajru li qed jopera lill-passiġġieri li tilfu konnessjoni tal-ajru għandu jiġi kkumpensat bl-istess forom bħal dawk għad-dewmien fit-titjiriet?
               
            
                  2)
               
               
                  Fid-dawl tal-premessa 14 u tal-Artikolu 7(2) tar-Regolament Nru 264/2004, il-waqfien minħabba ħsara ta’ dan ix-xarabank u l-ħtieġa tas-sostituzzjoni tiegħu fir-rotta lejn id-destinazzjoni finali jikkostitwixxu ċirkustanza straordinarja li teżenta lit-trasportatur mill-obbligu li jikkumpensa lill-passiġġieri fil-każ ta’ dewmien twil meta mqabbel mal-ħin previst jew mistenni tal-wasla tax-xarabank lejn id-destinazzjoni finali?
               
            
         (1)  ĠU Edizzjoni Speċjali bil-Malti, Kapitolu 7, Vol. 8, p. 10.